cyanic-selkie/wikianc huggingface dataset:
איגור סיקורסקי
ביוגרפיה
בעקבות המהפכה הבולשביקית עבר ב־1917 לצרפת, וב־1919 היגר לארצות הברית. בראשית דרכו היה חסר כל והתפרנס ממתן שיעורים פרטיים למהגרים רוסים. לאחר שצבר מעט כסף בנה מטוס נוסעים בן 15 מקומות, הבנייה נקלעה לקשיים כספיים והסתיימה רק הודות לתרומה של 5,000 דולר מהמלחין סרגיי רחמנינוב. מטוס זה התרסק בטיסתו הראשונה, אך דגם משופר בשם A-29 זכה להצלחה גדולה.
סיקורסקי פיתח וייצר גם מטוסים אמפיביים דו־מנועיים. מטוס הסיקורסקי S-42 היה עמוד השדרה של חברת התעופה פאן אמריקן ואיפשר לה לפתוח קווים טרנס אטלנטיים ארוכים. בשל כך כונה המטוס גם בכינוי Pan Am Clipper.
בשנת 1938, אחרי שנים של פיתוח פרטי, הצליח לשכנע את ממשלת ארצות הברית להקציב 2 מיליון דולר לחקר תעופה בעזרת מסוקים. הפיתוח הוביל לבנייתו של המסוק VS-300. ה־VS-300 יצר את ההבדל המשמעותי ביותר בין עיצוב "הכנפיים המעופפות" לבין כלי טיס מעשי שמאפשר שימושים צבאיים. ה־VS-300 אכן היה שונה באופן מהותי מהמודלים הראשוניים. פיתוחו של סיקורסקי היווה התקדמות רצינית במסוקים ובעקבותיו הגיעו פיתוחים נוספים.
ב־24 במאי 1940 טס ה־VS-300 לראשונה. הוא היה מצויד ברוטור תלת־להבי, ברוטור זנב קטן לייצוב ובמנוע בוכנה בן 75 כוחות סוס. ב־1941 טס כבר המסוק במשך יותר משעה.
החברה מייסודו, Sikorsky Aircraft Corporation, פעילה גם בימינו ומהווה את אחת מיצרניות המסוקים המובילות בעולם. סיקורסקי גם הקדיש מזמנו לפעילות באגודת פושקין וטולסטוי בארצות הברית.
הר בנטל
הר בנטל הוא הר געש רדום בצפון-מזרח רמת הגולן, שפסגתו מגיעה לגובה של 1,165 מטרים מעל לפני הים. ההר נמצא ממערב לעיר הסורית קוניטרה ומדרום ליישוב מרום גולן, השוכן למרגלותיו. ההר הוא חלק מקו התלים הישראלי, ומהווה נקודת תצפית מצוינת לעבר סוריה, מורדות החרמון וכן לשאר רמת הגולן. ההר מהווה חלק משמורת הטבע "הר אביטל - הר בנטל", אשר מקיפה, מלבדו, גם את הר אביטל השוכן מדרום לו, ואת העמק המצוי בין שני ההרים.
שמו של ההר
מקור שמו העברי של ההר הוא הפרש הגבהים בינו ובין הר אביטל, שכנו הגבוה ממנו (1,204 מטר). בערבית נקרא ההר "תל אל-ארם", שם שפירושו "התל שמסובבים אותו", ואשר מקורו, ככל הנראה, בצורתו דמוית הפרסה המעוגלת.
גאולוגיה
הר בנטל והר אביטל הם חלק ממתחם געשי הניזון מאותו מקור געשי. הר בנטל ממוקם בצפון המתחם, והוא נוצר בהתפרצויות סקוריה לפני כ-140 אלף שנים. ההתפרצויות יצרו חרוט אפר שהיה גבוה ב-50 מטרים מגובהו כיום.
המורדות הדרומיים של ההר מכוסים בשכבת טוף אשר הגיע להר, ככל הנראה, מהר אביטל, לאחר שזה התפרץ בעוצמה בהתפוצצות שיצרה את טבעת הטוף באזור ההר.
צמחייה
על ההר משתרע חורש ים תיכוני צפוף, המרוכז בעיקר במפנה הצפוני של לועו. בדומה לחורש המאפיין את הר אביטל, גם חורש זה כולל פרטים של אלון מצוי, אוג הבורסקאים, אלון התולע, ורד הכלב ואחרים. במפנה הדרומי של ההר גדלה עשבייה אופיינית להרי הגעש בגולן, הכוללת את המינים ציבורת ההרים, חרחבינה מגובבת ועוד.
טביעת האצבע האנושית באזור
בשנת 1972, בעקבות הפגזות מצד הצבא הסורי, הועבר הקיבוץ מרום גולן מקוניטרה לשטח אשר למרגלות הר בנטל, שם הוא מצוי עד היום.
למרגלות ההר הוקם בשנות ה-80 של המאה ה-20 מאגר בנטל, אשר מנקז אליו מי גשמים ונחלים מקומיים אשר קודם לכן זרמו לסוריה ואל השטחים החקלאיים שממזרח להר בנטל. במאגר ניתן למצוא דגי קרפיון וכסיפים.
שביל טיולים המסומן באדום, שמספרו 1231, מחבר את המאגר עם ראש ההר. שביל זה הוא חלק מקטע מספר 5 של שביל הגולן.
על פסגת ההר הוקמו בית קפה ("Coffee ענן", מרמז לכך שבית הקפה נמצא בפסגת ההר, ומשחק מילים על שמו של מזכ"ל האו"ם לשעבר קופי אנאן) ומרכז מבקרים של המועצה האזורית גולן. במרכז המבקרים מוצב צה"לי משוחזר (שנבנה על מוצב סורי שקדם לו) שכיום נחסמה הכניסה אליו פנימה, וישנו שם גם בונקר שניתן להיכנס אליו, וכן עמדת הסברה אוטומטית. לאורך שביל הכניסה אל מרכז המבקרים מוצגים פסלי פלדה של הפסל יופ דה יונג, חבר קיבוץ מרום גולן.
בדרום הר בנטל נמצאת מחצבה נטושה, המיועדת כיום לשיקום כפארק גאולוגי.
לאה רבין
ביוגרפיה
לאה שלוסברג נולדה ב-8 באפריל 1928 בקניגסברג (כיום קלינינגרד ברוסיה, אז עיר במחוז פרוסיה המזרחית, גרמניה), לחיים וגוסטה שלוסברג. בשנת 1933 עלתה לארץ ישראל עם הוריה ואחותה אביבה (שלימים נישאה לאברהם יפה).
הייתה חברת השומר הצעיר ושירתה במסגרת הכשרה בעין חרוד כחברה בחוליית סיור של הפלמ"ח. בהמשך, בשנת 1948 שירתה במערכת ההוצאה של עלון הפלמ"ח.
בשנת 1943 פגשה את יצחק רבין, כשהייתה עדיין תלמידת תיכון חדש בתל אביב. השניים נישאו במהלך מלחמת העצמאות. לזוג רבין נולדו שני ילדים, דליה ויובל. היא סיימה לימודים בסמינר להוראה.
בשנות השישים החלה לפעול במסגרת חוג דור ההמשך של מועצת הפועלות ומספר פעמים יצאה לחו"ל בשליחות הארגון.
בשנת 1976 עמדה בראש משלחת ישראל אל כנס הנשים העולמי של האו"ם שהתקיים במקסיקו.
לאורך השנים נטלה לאה רבין חלק בפעילות התנדבותית ושימשה מאז 1975 כיו"ר אגודת אלו"ט למען ילדים אוטיסטים. ב-21 במרץ 1994 קיבלה את אות "אשת השנה" על פועלה למען ארגונים וולונטריים.
לאחר רצח בעלה ב-4 בנובמבר 1995, הקדישה לאה רבין זמן רב למען הנצחת בעלה ומורשתו.
היא הביעה תמיכה בשמעון פרס בבחירות 1996, וכאשר בנימין נתניהו ניצח, הביעה את מר לבה ואת תסכולה מניצחון הימין, בציטוט המפורסם "כי בא לי לארוז מזוודות ולהתחפף מהמדינה" תוך שהיא מביעה סלידה מנתניהו. לאחר הסערה הציבורית שקמה בה נערכה התרמה ספונטנית לכרטיס טיסה עבורה, חזרה בה מדבריה.
ב-10 במאי 2000 פרסם העיתון "וושינגטון פוסט" שרבין לוקה בסרטן הריאה. היא עברה טיפולים קשים במרפאה בארצות הברית ובבית החולים בילינסון. חודש לפני מותה לקתה רבין בדלקת ריאות ואושפזה במחלקה פנימית למשך שלושה שבועות. נפטרה ב-12 בנובמבר 2000 בבית חולים בילינסון ונקברה ליד בעלה בהר הרצל. מצבתם של השניים תוכננה על ידי האדריכל משה ספדיה.
פרוטוקול הדגל
פרוטוקול הדגל הוא אוסף הכללים הנוגעים להנפה, הורדה, הצגה ואופן השימוש בדגל. הכללים זהים ברובם בין המדינות השונות, אך במדינות מסוימות הכללים מעוגנים בחוק בעוד במדינות אחרות הפרוטוקול משמש כקו מנחה.
חוקים מקובלים
חוקים אלו מקובלים ברוב מדינות העולם ועוסקים בדגל הלאום. בכל מדינה, דגל הלאום שלה יזכה תמיד לעמדת הכבוד.
בהנפה על תורן
נהוג כי דגל לאום על תורן יונף בשעות האור בלבד, וזהו נוהג מקובל בבסיסי צבא. עם זאת, מקובל גם להשאיר את הדגל בראש התורן בלילה, אך יש להאירו. בעת שהדגל מונף על תורן, דגל המדינה יונף במיקום מרכזי ובולט. כאשר מונפים מספר דגלי לאומים, דגל המדינה המארחת יונף לשמאלו של הצופה. מותר להניף דגל נוסף בימין השדרה, אך אין חובה. שאר הדגלים יסודרו לפי סדר אלפביתי של המדינות. כל דגלי הלאומים יונפו באותו גובה, וכל הדגלים יהיו באותו גודל בקירוב (הדגלים אינם יכולים להיות זהים בגודלם לחלוטין, מכיוון שיש הבדל ביחס בין האורך לרוחב בין דגלים שונים).
בעת הנפה על תורן, דגל הלאום יונף ראשון ויורד אחרון.
דגל בחצי התורן הוא סימן מקובל לאבל. כאשר מניפים דגל על מנת להציגו בחצי התורן, יש להניפו בתחילה עד לראש התורן ולאחר מכן להורידו לחצי התורן.
הנפת הדגל כשהוא הפוך מסמנת ברוב המקרים מצוקה, אך לעיתים זוהי דרך להבעת מחאה. דגל הפיליפינים מונף הפוך בעת מלחמה.
אסור להניף שני דגלי לאום על גבי אותו התורן. כאשר יש סדר היררכי ברור, ניתן להניף שני דגלים על אותו התורן. בארצות הברית למשל, יונף דגל הלאום בראש התורן ודגל המדינה תחתיו.יש לציין כי במדינת ישראל אסור להניף אף דגל יחד עם דגל המדינה על אותו התורן
בעת שהדגל תלוי
כאשר הדגל תלוי שלא על תורן, יש להאירו אם הוא מוצג בלילה. בדגלים בהם יש קנטון, הקנטון יונף בצד הקרוב לתורן ובחלק העליון, גם אם יש צורך לשקף או להפוך את הדגל. בחלק ממדינות העולם, בעת אבל יתווסף סרט שחור לדגל.
מקרים נוספים
כאשר מציגים דגלים על מעמד, עמדת הכבוד היא העמדה המרכזית.
כאשר שני דגלים מונפים בהצלבה, יונף דגל הלאום במקום השמאלי מנקודת מבטו של הצופה, כלומר בתורן שתחתיתו בימין.
כאשר מוצג דגל על רכב, יוצג הדגל בקדמת הרכב, ועמדת הכבוד היא בצד כיוון התנועה. כאשר מנהיגים חולקים רכב, דגלה של המדינה המארחת יהיה בעמדת הכבוד והדגל השני יונף בצד השני.
יש להתאים את גודל התורן לממדי הדגל.
טיפול בדגלים בלויים
על מנת שלא לבזות את הדגל, דגלים בלויים לרוב נקברים או נשרפים בצורה מסודרת.
במדינות שונות
מדינות שונות מוציאות קובץ חוקים ותקנות על מנת לאפשר לאזרחים להניף דגלים באופן הנכון.
דגל ארצות הברית
דגל ארצות הברית נושא עמו כמות גדולה של חוקים וטקסים:
ישראל
בישראל, חל איסור לשרוף את הדגל כמחאה. כאשר מציגים מספר דגלי לאום, נהוג להשתמש בסדר האלפביתי הלטיני.
ערב הסעודית
דגל ערב הסעודית נושא עליו את השהאדה ולכן לא יונף בחצי התורן לעולם ולא יודפס על פריטים העשויים לחלל את קדושתה לאסלאם.
אוסטרליה
חוק הדגלים 1953 (אנגלית: Flags Act 1953) הוא חוק של הפרלמנט האוסטרלי אשר מגדיר את הדגל הרשמי של אוסטרליה. החוק עבר בפרלמנט בדצמבר 1953 ואושרר סופית על ידי המלכה אליזבת השנייה ב-14 בפברואר 1954 לאחר פתיחת מושב הפרלמנט של חבר העמים של אוסטרליה במהלך הביקור המלכותי של המלכה באוסטרליה בשנת 1954. חוק זה היה הראשון במספר חוקים אוסטרליים אשר זכו לאישור המונרך.
שיכורים מאהבה
שיכורים מאהבה הוא סינגל שהוקלט על ידי הזמרת הישראלית עדן בן זקן. השיר יצא לאור ב-9 באוגוסט 2015, כסינגל השלישי מתוך האלבום מלכת השושנים, על ידי חברת התקליטים אן. אמ. סי. יונייטד.
עם יציאתו נכנס השיר אל המקום ה-3 במצעד של מדיה פורסט, וה-14 במצעד של רדיו אמצע הדרך.
רקע וכתיבה
השיר נכתב והולחן על ידי דולב רם ופן חזות והופק על ידי ינון יהל. השיר הוא שיר ים-תיכוני קצבי, אשר משלב בתוכו גם את סגנון הפופ. בשיר ישנו שימוש בשפה האנגלית. בנוסף לכך, בשונה משאר הסינגלים הקודמים מתוך האלבום, לסינגל זה לא יצא וידאו קליפ.
בסמוך לצאתו כסינגל, עלה השיר לרשת הזרמת המדיה ספוטיפיי.
וידאו קליפ
טרם פורסם הווידאו קליפ הנלווה של השיר, העלתה עדן בן זקן לערוץ היוטיוב שלה את האודיו שלו. באודיו ניתן לראות את עטיפתו של הסינגל. בנוסף לכך, לשיר יצא רמיקס רשמי שהועלה לערוצה של בן זקן גם כן.
נכון לספטמבר 2019, מונה הצפיות של האודיו עומד על כ-9 מיליון צפיות.
נאנט (כדורגל)
מועדון הכדורגל נאנט (בצרפתית: Football Club de Nantes Atlantique), ובקיצור נאנט (בצרפתית: FC Nantes), הוא מועדון כדורגל צרפתי מהעיר נאנט שנוסד בשנת 1943. הקבוצה משחקת את משחקי הבית שלה באצטדיון דה לה בוז'ואר בנאנט.
היסטוריה
המועדון זכה בשמונה אליפויות צרפת ובארבעה גביעי צרפת. באירופה, הישגיו הגדולים ביותר היו הגעה לחצי גמר גביע המחזיקות ב-1980 ולחצי גמר ליגת האלופות ב-1996.
לצד ההצלחות ידע גם המועדון תקופות פחות טובות. בשנת 2007 ירדה נאנט לליגה הצרפתית השנייה אחרי 44 שנים ברציפות בליגה הראשונה. הקבוצה חזרה כעבור עונה לליגה הראשונה אך שוב ירדה בעונה שאחריה לליגה השנייה ורק בשנת 2013 אחרי 4 עונות רצופות בליגה השנייה חזרה נאנט לליגה הראשונה.
המועדון ידוע הודות למחלקת הנוער שלו, שממנה יצאו שחקנים מפורסמים כגון דידייה דשאן, מרסל דסאי, כריסטיאן קארמבו ומיקאל לנדרו.
סגל הקבוצה
(קפטן שני)
(בהשאלה מניס)
(בהשאלה מגלאטסראיי)
סעד א-שיב
סעד עבדאללה א-שיב (בערבית: سعد عبدالله الشيب, בתעתיק: סעד עבדאללה אלשיב; נולד ב-19 בפברואר 1990 בדוחה שבקטר) הוא כדורגלן קטרי המשחק בעמדת השוער בקבוצת א-סד מליגת העל הקטרית ובנבחרת קטר.
קריירת מועדונים
א-שיב נולד בדוחה שבקטר, וגדל במחלקת הנוער של א-סד המקומית. החל מעונת הוא משחק בקבוצה הבוגרת של המועדון, בה ערך 181 הופעות ליגה ב-14 העונות הראשונות שלו.
קריירה בינלאומית
ב-30 בדצמבר 2009 ערך חסן את הופעת הבכורה שלו בנבחרת קטר, בהפסד 1-0 לנבחרת קוריאה הצפונית במשחק ידידות.
הוא היה חלק מסגל הנבחרת לטורנירי גביע אסיה 2011, גביע אסיה 2015, גביע אסיה 2019, קופה אמריקה 2019 וגביע הזהב 2021, וזכה עם נבחרת קטר זכתה בגביע אסיה 2019.
נכלל בסגל נבחרת קטר לטורניר מונדיאל 2022.
זרם תרמו אלקטרי
זרם תרמו-אלקטרי נוצר במוליך בעקבות גרדיאנט טמפרטורה על גבי המוליך, אשר גורם להפרשי פוטנציאל, כתוצאה מכך למתח ולזרם במוליך.
הביטוי לזרם תרמו אלקטרי הוא תנועה של האלקטרונים מהצד החם אל הצד הקר ומתבצעת העברה של מטען ואנרגיה לאורך המוליך.אפקט סיבק, זרם תרמו אלקטרי - האפקט התגלה על ידי הפיזיקאי תומאס יוהאן סיבק (1831-1770) בשנת 1822.
האפקט נקרא על שמו, אפקט סיבק. התופעה כלולה באפקט התרמו-אלקטרי.
פיתוח מתמטי
הביטוי לצפיפות הזרם הוא המטען המשויך לאלקטרון, -e, אשר במצב אנרגטי \vec{k}, מוכפל במהירות החבורה המשויכת למצב,, כפול צפיפות המצבים ליח' נפח, D(\vec{k}), כפול פונקציית צפיפות ההסתברות המתארת את האפשרות לכך שהמצב \vec{k} מאוכלס, f(\vec{k}). בסכמה על כל המצבים:
בקירוב Relaxation time, ללא שדה מגנטי חיצוני, פונקציית צפיפות ההסתברות היא:
כאשר f_0, התפלגות פרמי-דיראק:
חובו של אהרון כהן
חובו של אהרון כהן הוא סרט טלוויזיה ישראלי משנת 1999 בבימויה של עמליה מרגולין, עם משה איבגי, אביטל אברג'יל ואריה מוסקונה בתפקידים הראשיים.
התחקיר "11 הנידונים" של שלמה אברמוביץ', על אסירים שמתו במחנה המעצר קישון, היווה בסיס לעלילת הסרט. אדם נעצר על חוב זניח ונמצא מת בבית מעצר משטרתי כעבור פחות מ-24 שעות.
זרם תרמו אלקטרי
פיתוח מתמטי
הביטוי הכללי לצפיפות הזרם במוליך בהשפעת גרדיאנט טמפרטורה נתון על ידי:
חובו של אהרון כהן
הסרט שודר בתחילה בערוץ HOT3 בתחילת 1999, במסגרת "ראשון בדרמה" - רצועת דרמות המקור של הערוץ ונרכש לשידור על ידי הערוץ הצרפתי-גרמני ARTE.
זרם תרמו אלקטרי
פיתוח מתמטי
איבר האינטגרל על התפלגות פרמי-דיראק נעלם, בשיווי משקל תרמי המצבים המאוכלסים של המצב \vec{k} זהים לאלו המאוכלסים על ידי המצב -\vec{k}
חובו של אהרון כהן
הסרט זכה ב-Banff World Television Festival בקטגוריית סרטים לטלוויזיה, במסגרת פסטיבל הסרטים בטורונטו והיה מועמד לפרס סרט הטלוויזיה הזר בפסטיבל South by Southwest באוסטין, טקסס.
זרם תרמו אלקטרי
פיתוח מתמטי
סך הכל מתקבלת המשוואה הבאה לצפיפות הזרם:
חובו של אהרון כהן
שיר הנושא "תשני ילדה שלי" בלחנו של אבנר קנר מושר בפי סער בדישי שגם משחק בסרט.
זרם תרמו אלקטרי
פיתוח מתמטי
ניתן לבטא את היחס בין צפיפות הזרם לגרדיאנט הטמפרטורה בכתיב מטריצי באמצעות כפל במטריצת מקדמים:
חובו של אהרון כהן
תקציר העלילה
ידידים חוגגים לאהרון כהן (משה איבגי) יום הולדת במסעדה. לחברים מצטרפים בתו מאיה (אביטל אברג'יל) שמנגנת בלהקה באקורדיון ומלווה את ידידה הזמר עמי (סער בדישי). מאיה מביאה עוגה ואהרון מכבה את הנרות. לפתע מגיעים שני שוטרים ומגישים לו צו מעצר על שלא שילם 2000 שקל דמי מזונות לגרושתו.
זרם תרמו אלקטרי
פיתוח מתמטי
כאשר איברי מטריצת המקדמים נקראים מקדמי סיבק, אשר מקיימים:
חובו של אהרון כהן
תקציר העלילה
אהרון מקבל זאת בקלות אבל מיד נאזק ומובל לתחנת המשטרה בבית שמש וזמן קצר לאחר מכן הוא מועבר למתקן המעצר המחוזי במגרש הרוסים בירושלים.
זרם תרמו אלקטרי
פיתוח מתמטי
כאשר \hat{e}_i וקטור יחידה, i=[x,y,z]. עבור גביש קיובי, מקדמי סיבק הם קבועים:
חובו של אהרון כהן
תקציר העלילה
הוא בטוח שישתחרר תוך זמן קצר לאתר שבתו תשלם את הסכום אבל הזמן מתארך. בירושלים מקבל אותו השוטר האחראי דוד (אריה מוסקונה) השוטר מוטי (איציק ג'ולי) והשוטר/חובש שמואל (ולדימיר פרידמן).
זרם תרמו אלקטרי
שימושים טכנולוגיים
טכנולוגיה תרמו אלקטרית מתבססת על זרמים/מתחים תרמו אלקטריים ונחשבת כתחליף ירוק וידידותי לסביבה.
חובו של אהרון כהן
תקציר העלילה
אהרון אומר לשוטרים כי הוא סובל מכיב עיכולי וזקוק לתרופה "לוסק" אך הם מתעלמים מכך. הוא מתחיל לסבול מכאבי בטן, מתעמת עם העציר אלי (אורי אברהמי) שחובט בבטנו ומגביר את הכאבים. הוא מקיא אוכל ודם ומבקש מהחובש שמואל לפנותו לחדר מיון אך מסורב בטענה ש"אין לו חום".
זרם תרמו אלקטרי
שימושים טכנולוגיים
הטכנולוגיה מתבססת על העברה ישירה של חום לאנרגיה חשמלית באמצעות גנרטור תרמואלקטרי. באופן מקביל, מקררים ממירים אנרגיה חשמלית לחימום או קירור. הבעיה העיקרית עם טכנולוגיות מסוג זה היא נצילות נמוכה.
חובו של אהרון כהן
תקציר העלילה
העצורים צועקים על הסירחון בתא והשוטרים מחליטים להעביר את אהרון לתא בודד בו נמצא צפניה, עציר סכיזופרני שסובל מהתקפי זעם אבל קיבל זריקת הרגעה. צפניה מתעורר וחובט באהרון ולפנות בוקר מוצא אותו השוטר דוד ללא רוח חיים.
זרם תרמו אלקטרי
שימושים טכנולוגיים
קיימות סביבות קיצוניות כגון חלליות, בסיסי מדע מרוחקים, אזורי מגורים מנותקים וכו', בהם הטכנולוגיה מהווה מקור עיקרי לאנרגיה.
חובו של אהרון כהן
תקציר העלילה
חוקר משטרתי (דורון צברי) גובה עדות בלחץ מהעציר החרדי מאיר (עודד מנסטר) והחוקר הבכיר (יוסוף אבו ורדה) חוקר את דוד על המקרה ועומד לכתוב דו"ח שלדבריו הוא לא סוף פסוק בפרשה הזאת.
זרם תרמו אלקטרי
זרם חום
באופן שקול לתנועת מטען חשמלי, מתקיימת תנועה של אנרגיית חום.
במצב יציב צפיפות הזרם חייבת להיות קבועה במוליך. לכן מתקיים ש-\nabla T/T גם כן קבוע. הטמפרטורה צונחת אקספוננציאלית לאורך המוליך, האלקטרונים נושאים חום ולכן מתפתחת צפיפות זרם חום במוליך כביטוי לתנועה של אנרגיה.
ראו גם (אנגלית)
Melissa Hyland, Haywood Hunter, Jie Liu, Elena Veety, Daryoosh Vashaee [https://pdf.sciencedirectassets.com/271429/1-s2.0-S0306261916X00189/1-s2.0-S0306261916312594/Melissa_Hyland_Thermoelectric_generators_2016.pdf?X-Amz-Security-Token=IQoJb3JpZ2luX2VjEHEaCXVzLWVhc3QtMSJHMEUCIE16ZVs6XftdDxEVK3ZZlkBsvpWvf3OBa7GQFKcnGBPAAiEA3If76ouU%2FGFaOo2dbVcIFpPi2owBii%2FoSeZ3iVSqlB4q%2BgMISRAEGgwwNTkwMDM1NDY4NjUiDL%2BOttfOCY8JNvkkQirXA5wqLQSe1gtn2PfNlKMx6rGOxqoByhQlVmh%2B3gW5OcXQHLSjQzJsLAJfEFShXPuM5AEweCvPC9lL5jFT8tJyjTpie2%2BdwC4QN%2BaN0Hse%2F6XA1GvLIHR7tiY%2BgFJ2C71UHDfxYvVsfIc%2Fa7KN%2FYOoDQ6KbmBiMIzc09nW%2B1rBsCecX85gXJNjKbdBmBDOqIah3%2Fx8C5cx4OGBqBODYJuiGhwBdlpHCDIrzeVdQ%2B8gQ1kgNZohYcA3xWYMsW%2Bf7yu%2F%2B8oLK9wzWHLYHKmTODU6nQsfpQET6cRrvto67PAjprAWiDHURyeaXduaNcEuprcn1oBijZnOqU2bT%2FYMUVTfuGx5vApvkxtDkSMeovyoi0MmQ4rMFfkwbewOXYJ%2BbdtWBfCYeEpJC01eDecu410UfvA3vhNFgkXpIs88sV6oAenrw0sNuXLaG2chpKame6mQTyz2rIVG2IkNrZPocvApg2GGdnTOcLTIc7weqCqgNIESjEbCe9L%2BIn40U6N9n%2FRxz790S6blDwdRTJNCrum8c63Zh8lsKeTFdVzSvEeT0uLWl%2BlwSg1EYwFIynsU8hDdUC6Y06LOs0ozaY7cMn90oGQUHniRQ58IBzAREp1kD4IeAZoZmEL8RjDFot2GBjqlAUASN7dOA%2FsYtJ06BiUvKC7NFMdAC2RuvfZlqtzYUNHetMzPvuI9626B68Bwm5RA137l8pXoo8IG0WutwvY3DyTXFOJPmTqrTp3zeaZS0Bc%2BLm4WkR6cAofL2Pk0YqW1L0uvcJxnHxTcodXH4OSgSsfWkSAODImfme0urU5PxpYOur%2F3bGucdkvTemW73btlwHK%2BytAfNaURhLSWqHD8wZ0cfG1YmA%3D%3D&X-Amz-Algorithm=AWS4-HMAC-SHA256&X-Amz-Date=20210626T174918Z&X-Amz-SignedHeaders=host&X-Amz-Expires=300&X-Amz-Credential=ASIAQ3PHCVTYXA6Y5MXO%2F20210626%2Fus-east-1%2Fs3%2Faws4_request&X-Amz-Signature=1a7f22703c198d3b252a2d71fbf345c6bd46e19923949603329b5f811e122075&hash=e701b32b7a507d515c9097086a013da1120a1d9f26dea022b11ade776ddac434&host=68042c943591013ac2b2430a89b270f6af2c76d8dfd086a07176afe7c76c2c61&pii=S0306261916312594&tid=pdf-5c1f6488-bbdb-47d5-a72e-bc9bf1aaf994&sid=9aa280867060964f26184f59221eef126f5dgxrqb&type=client Wearable Thermoelectric Generators for Human Body Heat Harvesting] Department of Electrical and Computer Engineering, North Carolina State
University, 2019 Thermoelectric Effect, From: Advances in Smart Medical Textiles, 2016
דניס טן
דניס יורייביץ' טן (ברוסית: Денис Юрьевич Тен; 13 ביוני 1993 – 19 ביולי 2018) היה מחליק אמנותי על קרח קזחי ממוצא קוריאני, בעל מדליית ארד אולימפית (סוצ'י 2014), סגן אלוף עולם (לונדון 2013), אלוף משחקי אסיה (2011), אלוף האוניברסיאדה (אלמטי 2017) ו-5 פעמים אלוף קזחסטן בהחלקה אמנותית על קרח ליחידים.
ב-19 ביולי 2018, נרצח טן בדקירות סכין בעיר הולדתו אלמטי על ידי שודדים שניסו לגנוב את מראות מכוניתו.
ביוגרפיה
טן נולד וגדל באלמטי, בן למשפחה מהמיעוט הקוריאני בקזחסטן. ב-2004 עבר עם אמו למוסקבה, רוסיה וב-2010 הוא עבר עם אמו לקליפורניה, ארצות הברית.
באולימפיאדת ונקובר (2010) סיים טן במקום 11 בתחרות ליחידים. במשחקי אסיה שנערכו בעיר הולדתו בשנת 2011 זכה טן במדליית זהב בתחרות ליחידים.
סגן אלוף העולם
באליפות העולם בהחלקה אמנותית על הקרח שנערכה בלונדון, אונטריו, קנדה בשנת 2013, זכה טן במדליית כסף בתחרות לגברים בתוצאה של 266.48 נקודות, אחרי פטריק צ'ן מקנדה שזכה בפעם השלישית ברציפות (267.78 נקודות) ולפני חאווייר פרננדס מספרד (249.06 נקודות).
מדליית ארד אולימפית
באולימפיאדת סוצ'י (2014) זכה טן במדליית ארד בהחלקה אמנותית לגברים, בתוצאה של 255.10 נקודות, אחרי יוזורו האניו מיפן (280.09 נקודות) ופטריק צ'ן (275.62 נקודות), המדליה היחידה שזכתה מדינתו קזחסטן במשחקים אלו. בהמשך הוא נעדר מאליפות העולם שנערכה במרץ אותה שנה.
טן זכה באליפות ארבע היבשות שנערכה בסיאול, קוריאה הדרומית בשנת 2015, וקבע את התוצאה הכללית השלישית הגבוהה ביותר בשיטת הניקוד של איגוד ההחלקה הבינלאומי, באותה נקודת זמן. באליפות העולם בהחלקה אמנותית על הקרח שנערכה בשאנגחאי סין במרץ של אותה שנה הוא זכה במדליית ארד בתחרות לגברים בתוצאה של 267.72 נקודות, אחרי חאווייר פרננדס (273.90 נקודות) ויוזורו האניו (271.80 נקודות).
באוניברסיאדה שנערכה באלמטי בפברואר 2017 זכה טן במדליית זהב בתחרות לגברים בתוצאה של 266.97 נקודות.
ספרייה זעירה
ספרייה זעירה (או "ספרייה זעירה חינם") התחילה בארצות הברית כתנועה ללא כוונת רווח שמטרתה השאלת ספרים בחינם לחברי הקהילה בה היא ממוקמת, וממשיכה במקומות שונים בעולם. בישראל מופעלת הספרייה הזעירה בדגמים שונים: ספריית רחוב, ספרייה שכונתית, ספריות חוף, ספריות בתחנות אוטובוסים ורכבות, ספרייה בבתי קפה ועוד. בכולן, הספרייה מכילה ספרי ילדים וספרים למבוגרים, בהם ניתן לקרוא במקום או לשאול אותם ולהחזירם בתום השימוש. המעוניינים לתרום ספרים תקינים יכולים להניח אותם על המדפים.
היסטוריה
הרעיון לספריות קטנות החל בשנה 2009 בעיר הדסון במדינת ויסקונסין בארצות הברית, כאשר טוד בול (Todd Bol) בנה תיבת עץ תלויה על עמוד כדוגמת תיבת דואר או שובך יונים כמחווה לאמו שהייתה מורה בבית ספר ואהבה לקרוא. בול פיתח את הרעיון ביחד עם שותפו ריק ברוקס (Rick Brooks) שמצא דרכים יעילות להפיץ את הרעיון שהתפשט במהירות. יוצרי הספריות יכולים לבנות את הספריות, כדוגמת בית בובות, או לקנות מוכן באמצעות אחד מאתרי האינטרנט. בתמורה לתשלום אגרה הספרייה נרשמת כחברה בארגון ומקבלת שלט "קרא ספר – השאר ספר". כמו כן, קיים אינדקס של מיקום הספריות ב-GPS.
נכון לינואר 2014 נפתחו יותר מ-15,000 ספריות קטנות ב-50 מדינות בארצות הברית וב-40 מדינות בעולם. לפי הערכה בין השנים 2010 - 2013 הושאלו 1,650,000 ספרים.
הרבה ספריות נתרמו לאזורי פריפריה שלא היו בהם ספריות ציבוריות או שנפגעו באסונות.
בשנת 2015 הספריות הקטנות זכו להכרה על ידי ספריית הקונגרס האמריקאי כספריות המעודדות קריאה היוצרות קשר בין השכונות סביב אהבת הספרים. התוכנית היא להקים 100,000 ספריות קטנות במרחבים שונים ברחבי ארצות הברית עד סוף 2016.
ספריות זעירות בישראל
את הרעיון הגו עמית מטלון ודניאל שושן מהמעבדה לאדריכלות ואמנות ניסויית בפקולטה לארכיטקטורה טכניון חיפה בשנת 2008 עמית מטלון ודניאל שושן הקימו את קבוצת האמנות ארט אספיונאז' שהצטרפו לפרויקט אומנותי "Pupliclibrary". בקבוצה היו השחקנים קרן מור ומנשה נוי והאדריכלים שרון יאבו איילון לולוה בן אלון ועמית מטלון. הקבוצה חדלה לפעול ב-2014 אך המעבדה לאדריכלות ואמנות ניסויית ממשיכה לפתח את הפרויקט.
הפרויקט החל בחיפה, דניאל שושן ועמית מטלון הציבו מדפי ספרים בתחנות אוטובוסים בשכונת נווה שאנן. בתחילת הדרך הקפידו מדי שבוע להניח ספרים על המדפים וספרים שנעלמו, חזרו ובנוסף הופיעו חדשים. עם הזמן גם הספרים בתחנות קיבלו אפיונים - באזור החרדי בשכונה היו על המדפים בעיקר ספרי קודש וליד הטכניון הופיעו תזות, ספרות מדע וחומרי לימוד. הפרויקט הפך לסיפור הצלחה בזכות הרתמות העירייה ובעיקר מפני שאומץ על ידי התושבים.
בעיר נשר הוקמו 3 ספריות זעירות הנקראות "פינת קריאה". הספרייה הראשונה הוקמה על הקיר החיצוני של הספרייה העירונית השוכנת ליד מבנה עיריית נשר. השנייה הוקמה בשכונת גבעת נשר במרכז הקהילתי בית לנדאו השייך לרשת המתנסים של נשר. בחודש ינואר 2021 הוקמה פינת קריאה שלישית במתנ"ס הוורדים השוכן בשכונת רמות יצחק. הספרים לספרייה מגיעים לפינה מתרומות התושבים המתחזקים את פינות הקריאה.
פרויקט ספרייה בתחנה
בראשית 2016 השיקה רכבת ישראל את פרויקט "ספרייה בתחנה". בתחנות שונות ברחבי הארץ הוצבו ספריות להשאלה והחלפת ספרים ללא תשלום, לרווחת נוסעי הרכבת. ספריות אלו מאפשרות השאלה והחזרה של ספרים במשך כל שעות היום, ללא הרשמה, כאשר ניתן לשאול ספרים בתחנה אחת ולהחזירם בתחנה אחרת. ניתן גם לקחת את הספרים הביתה ולהחזירם לעמדה ייעודית בנסיעה הבאה.
תותית (סדרת טלוויזיה, 2010)
תותית (באנגלית: Strawberry Shortcake's Berry Bitty Adventures) היא סדרת הנפשה ממוחשבת אמריקאית-קנדית-צרפתית לילדים המבוססת על דמותה של "תותית" מחברת "American Greetings". הסדרה משמשת כסדרת אתחול לסדרה "תותית" ששודרה לראשונה בשנת 2003. הסדרה בוימה על ידי בוב האת'קוק ונכתבה על ידי קארל גיורס, ליסה מלביי, מארק זסלאב וקרטר קרוקר.
לסדרה הופקו 4 עונות ובהן 65 פרקים באורך 21 דקות, ולפניהם הופק סרט הטלוויזיה "תותית: השמיים הם הגבול" ששימש לה כפיילוט. לסדרה צפויה לצאת סדרת אתחול.
תקציר העלילה
עלילת הסדרה מתרחשת בארץ תות, שם גרים בעלי חיים, אוכמנים, תותית וחבריה. בכל פרק בסדרה, תותית (הדמות הראשית של הסדרה) עוזרת לחבריה, לומדת דברים חדשים, פותרת בעיות ומשחקת עם חבריה.
סרטי טלוויזיה
לסדרה יצאו כמספר סרטי טלוויזיה המבוססים על הסדרה. הסרט "תותית: השמיים הם הגבול" הוא הסרט היחיד של הסדרה שדובב לעברית, סרט זה גם משמש כפיילוט של הסדרה.
רוברט פיצו
רוברט פיצו (בסלובקית: Robert Fico; נולד ב-15 בספטמבר 1964) הוא פוליטיקאי סלובקי שכיהן כראש ממשלת סלובקיה.
פיצו משתייך למפלגת השמאל הסוציאל-דמוקרטית בסלובקיה. הוא כיהן כראש הממשלה מ-4 ביולי 2006 עד 8 ביולי 2010. ב-4 באפריל 2012 שב לכהן כראש הממשלה, ובמרץ 2018 התפטר מתפקידו.
תולדות חייו
פיצו נולד בשנת 1964 בעיר טופולצ'אני. אביו היה מפעיל מלגזה, ואמו שימשה זבנית בחנות נעליים.
הוא סיים לימודי משפטים באוניברסיטת קומניוס בברטיסלבה, בעת שהייתה עדיין מוסד צ'כוסלובקי ועבד במכון למדינה ולמשפט של האקדמיה הסלובקית למדעים. בשנת 1987 הצטרף למפלגה הקומוניסטית הצ'כוסלובקית. לאחר מהפכת הקטיפה, בשנת 1989, והתמוטטות המשטר הקומוניסטי בצ'כוסלובקיה, פיצו הצטרף למפלגת השמאל הדמוקרטי (בסלובקית: Strana demokratickej ľavice, SDĽ), ממשיכת דרכה של המפלגה הקומוניסטית בסלובקיה. בין השנים 1994–2000 הוא יצג את סלובקיה כיועץ משפטי לבית המשפט האירופי לזכויות אדם.
בשנת 2014 הציג את מועמדותו לנשיאות סלובקיה תחת הסיסמה "מוכן בעד סלובקיה", אף על פי שדחה מועמדות פוטנציאלית לנשיאות ב-2009, כשאמר למראיין:. בבחירות הוא נוצח בסיבוב השני ב-29 במרץ 2014 על ידי המועמד העצמאי הטירון אנדריי קיסקה עם 59% מול 41% מהקולות.
בשנת 2016, בעקבות תוצאות הבחירות לפרלמנט שהתקיימו ב-5 במרץ, כמו בשנים 2006–2010, נאלץ פיצו להרכיב קואליציה שבירה עם המפלגה הלאומית הסלובקית SNS בעלת נטייה ימנית מאוד, כעת בראשות אנדריי דנקו. בגלל ברית קואליציונית זו מפלגתו של פיצו סולקה בעבר מן "המפלגה הסוציאליסטית האירופית". המפלגה הלאומית היא המפלגה השלישית בפרלמנט (עם 9% מהקולות) וקיבלה את תיקי החינוך והביטחון. בממשלה משתתפות גם מפלגת המרכז ההונגרית Most-Hid ("גשר") ומפלגת סייט Siet ("הרשת") המתונה.
חייו הפרטיים
פיצו נשוי לסבטלנה סבובּודובה פיצובה, ולזוג בן יחיד.
מיעוט רבים שניים
מיעוט רבים שניים הוא כלל שמרבים להשתמש בו פרשני המקרא והתלמוד, ופשוטו: במקום שנקט הטקסט לשון רבים – היחידה הקטנה ביותר של לשון הרבים היא: שניים. הכלל איננו מופיע כלשונו המדויק בתלמוד ובמדרשים, אך תוכנו והוראתו קיימים בשניהם, ורמז לכלל זה ניתן למצוא במקרא.
בית המשפט הישראלי נעזר גם הוא בכלל.
תנ"ך
נאמר: "וַיְהִי, אַחֲרֵי מוֹת שָׁאוּל, וְדָוִד שָׁב, מֵהַכּוֹת אֶת-הָעֲמָלֵק; וַיֵּשֶׁב דָּוִד בְּצִקְלָג, יָמִים שְׁנָיִם. וַיְהִי בַּיּוֹם הַשְּׁלִישִׁי... " יונתן שגיב העיר על הפסוק, שהוא "היחידי בכל המקרא שניתן ללמוד ממנו ש'יָמִים' הם היחידה המינימלית".
משוחח עם כסא
משוחח עם כסא הוא אלבום הבכורה של הלהקה הישראלית "ג'ירפות", שיצא בשנת 1999.
הפקה
האלבום זכה לאהדה והערכה רבה, ובו יצאו הלהיטים "וואו!", "סטריאו", "יש לו בחורות כמו מים" ו"רמי מואשם באחזקת סמים קלים". האחרון אף עורר מהומה קלה עקב נושאו, זכה להתעלמות מצד הרדיו וניתן היה להורידו מהאינטרנט בחינם. לאחר צאת האלבום יצא הסינגל "747" שלא נכלל באלבום.
האלבום הופק מוזיקלית על ידי אמיר צורף, וכל השירים בו נכתבו על ידי גלעד כהנא והולחנו על ידי יאיר קז וכהנא, מלבד השיר "יש לו בחורות כמו מים" שהולחן על ידי קז, כהנא ודידי ארז.
בשנת 2018 נבחר האלבום כאחד מ-40 האלבומים האלטרנטיביים הישראלים הטובים ביותר על ידי תחנת הרדיו כאן 88. כמו כן, הגיע האלבום למעמד "אלבום זהב" על מכירת 20,000 עותקים.
זימקס
זימקס (באנגלית: Zemax) היא תוכנת מחשב המיועדת לתכנון אופטי. התוכנה משווקת בידי חברת ראדיאנט זימקס (Radiant Zemax), ונכתבה החל משנת 1988.
באמצעות התוכנה ניתן לתכנן מערכות אופטיות שונות, ובפרט מערכות של עדשות, מראות ותאורות. התוכנה מאפשרת תכן עוקב (sequential) כמו גם תכן לא עוקב, ואפיונים אופטיים שונים של מערכות אופטיות כגון פונקציית תמסורת אופטית ועוד.
בשנת 2016 שונה שם התוכנה מ-Zemax ל-OpticStudio.
וסילי דוסקין
וסילי דוסקין (ברוסית: Василий Досекин; 1829–1900) היה צלם רוסי. מ-1860 ל-1890 בערך, הוא צילם דיוקנאות של אנשים מפורסמים, כולל המשפחה הקיסרית.
ביוגרפיה
הוא היה ממשפחת אצילים, ושימש כקצין במלחמת קרים, שם נפצע. ב-1856 נשלח לטיפול בחרקוב, והקים שם סטודיו ראשוני לצילום ב-1857, בו יצר פורטרטים של תושבים מקומיים ונופים עירוניים. הוא פתח את סטודיו הצילום המרכזי שלו ב-1864, בקורסק. עד 1875, הוא הצליח לפתוח סטודיו נוסף, במוסקבה, ברחוב טברסקאיה. בנו, ניקולאי, שהפך לצייר אימפרסיוניסטי ידוע, החל את הקריירה שלו בעבודה בסטודיו של אביו. תצלומי הנוף העירוני שלו הופיעו מאוחר יותר בספרים היסטוריים ומדריכים המתארים מקומות וערים, כמו תולדות העיר חרקוב במשך 250 שנה - מונוגרפיה בשני כרכים מאת דמיטרו בהאלי.
בשני האולפנים שלו נערכו סדנאות צילום פופולריות, עם הציוד החדיש ביותר. הוא היה אחד הצלמים הראשונים באזור ועבר לתשלילים באיכות גבוהה. בתקופה זו השתתף בתערוכות רבות ובשנת 1865 הוענקה לו מדליה בברלין. בתערוכה הפוליטכנית במוסקבה (1872), הוענקה לו מדליית זהב עבור "פורטרטים באורך מלא".
בנוסף לסטודיו שלו היה הוא היה גם הבעלים של בית חרושת ללבנים בפאתי חרקוב, אותו פתח ב-1873, יחד עם חבר ותיק מהצבא, סרן ארקדי יונין.
הוא מת בשנת 1900, ונקבר בבית הקברות סנט ג'ון. לאחר מותו נקרא על שמו רחוב בחרקוב, אבל בעקבות המהפכה שונה שמו של הרחוב ל"רחוב לנין".
אלייז'דיניו
אנטוניו פרנסיסקו ליסבואה (בפורטוגזית: Antônio Francisco Lisboa, 29 באוגוסט 1730 או 1738 – 18 בנובמבר 1814), הידוע בכינוי אׇלֶייזׇ'דִינְיִוֹ (Aleijadinho, מילולית: נכה קטן), פסל ואדריכל ברזילאי. נחשב לפסל ואמן הרוקוקו הגדול בברזיל בכל הזמנים.
ביוגרפיה
אלייז'דיניו נולד בעיר וילה-ריקה, הקרויה כיום אורו פרטו, במדינת מינאס ז'ראיס שבברזיל, כבן לא-חוקי של נגר פורטוגלי שהיגר לברזיל ושפחתו. אביו של אלייז'דיניו עבד כנגר וכן עסק בתכנון כאדריכל, ממנו למד אלייז'דיניו את אמנויות הפיסול והאדריכלות. כאשר התחתן, עבר ליסבואה הצעיר להתגורר עם משפחתו החדשה.
תוך זמן קצר הפך לאדריכל ידוע, ובנוסף גילף בעץ ופיסל בסטיאטיט.
בשנות ה-40 לחייו החל גופו לעבור תהליך של עיוות, כנראה כתוצאה מצרעת או עגבת.
בשנת 1766, אחרי מות אביו, תכנן, ביצע וגילף בכנסיית סן פרנסיסקו דה אסיס באורו פרטו. החל משנת 1796 גילף על עץ ארז 66 דמויות בגודל טבעי המתארות את הפסיון של ישו בסגנון הרוקוקו. הדמויות נצבעו בידי מנואל דה קושטה אטאידה ופרנסיסקו שאבייר קרניירו, והן ניצבות בשש קפלות בחצר בזיליקת בום ז'זוס דה מטוזיניוס בעיר קונגוניאס. בין השנים 1800 -1805 פיסל אלייז'דיניו שנים-עשר נביאים בחצר הבזיליקה. כאשר נותר בלי אצבעות, המשיך לפסל בעזרת קשירת הפטיש לאמה שלו. גם רגליו נקטעו והוא נישא על ידי עבדיו.
ספקות אודות קיומו
אי דיוקים בשם אביו בתעודת הלידה וברישום שנת לידתו של אלייז'דיניו (לפי תעודת הפטירה היה בן 76 בשנת 1814, כך ששנת לידתו הייתה 1738 במקום 1730) הולידו ספקות לגבי עצם קיומו. אחת הטענות הקשורות לחשד מצביעה על שלטונו של ז'טוליו ורגאס, דיקטטור ונשיא ברזיל, ככזה שהיה מעוניין ליצור דמות לאומית שהיא גם מולאט, וכן של בעל מוגבלות המסוגל להתגבר על קשיי מחלתו באמצעות יצירתיותו.
אליהו קורן (טיפוגרף)
אליהו קוֹרֵן (קוֹרְנְגוֹלְד) (23 ביולי 1907, נירנברג, גרמניה – 17 בפברואר 2001, ירושלים) היה טיפוגרף ישראלי, מעצב הגופן "קורן", מייסד הוצאת קורן ירושלים הידועה בעיקר בשל הוצאתו לאור של תנ"ך קורן.
ביוגרפיה
קורן נולד בשנת 1907 בשם אליהו קורנגולד בעיר נירנברג שבגרמניה. למד במגמת גרפיקה באקדמיה לאמנות בעירו. ב-1933, שנת עליית הנאצים לשלטון בגרמניה, סיים את לימודיו ועלה לארץ ישראל. בארץ ישראל עבד בתל אביב בעיצוב ובגרפיקה, ולאחר מכן עבר לירושלים. ב-1936 מונה למנהל המחלקה הגרפית של הקרן הקיימת לישראל. בשנות ה-40 נבחר על ידי האוניברסיטה העברית בירושלים כמעצב האות העברית החדשה שתיוחד לספר התנ"ך העברי הראשון שיודפס בארץ ישראל. ב-1949 היה ממעצבי סמל העיר ירושלים.
בשנת 1957 סיים את תפקידו בקק"ל. בשנת 1958 פרסם את הגרסה הראשונה לאות "קורן", אות שהתבססה על כתבי יד ספרדיים מגוונים. אף שתוכנית הדפסת ספר התנ"ך בגופן שעיצב לא יצאה לפועל מטעמים טכניים, החליט קורן לממש כוונה זו בכוחות עצמו. בשנת 1962 ייסד את הוצאת קורן ירושלים, שבה הופיע בדפוס תנ"ך קורן, ספר תנ"ך שהודפס באות שעיצב.
נכדו הוא הרב זאב קרוב.
בנק מרכזי
בנק מרכזי הוא הסמכות המוניטרית המרכזית במדינה. תפקידיו כוללים את האחריות לקביעת המטבע של המדינה, אחראי על התשלומים המתבצעים על ידיו, (הן ביחס לכסף נייר והן ביחס לכסף אלקטרוני) מפקח על המוסדות הפיננסיים במדינה, ועל המגזר הפיננסי בשלמותו, וכן על מדיניות אספקת האשראי של המדינה. בנק זה מתפקד גם כמלווה של מוצא אחרון – זאת אומרת ספק האשראי במקרה שבו אין כל דרך אחרת להשיגו (למשל, בזמן המשבר הכלכלי של 2008).
מהות הבנק המרכזי
הבנק המרכזי הוא גוף בעל חשיבות מכרעת במערכת פיננסית מבוססת אשראי, מכיוון שהוא מחזיק מונופול ליצירת אשראי לא מוגבל. הבנק המרכזי יוצר כסף, כחוב-נושא-ריבית ומלווה אותו למדינה ולבנקים מסחריים. כל שנה, רווחי הריבית של הבנק המרכזי מחולקים למשרד האוצר, לבעלי המניות בבנק המרכזי או נצברים להון-העצמי של הבנק עצמו.
בכלכלה, הבנק המרכזי מפקח על מערכת הבנקאות באותה המדינה וקובע את יחס הרזרבה, שמהווה תקרה למתן אשראי על ידי בנקים פרטיים. מכיוון שהבנק המרכזי לא מוגבל על ידי יחס הרזרבה, הריבית בה הוא מלווה היא בהכרח הנמוכה ביותר במשק האשראי, וממנה נגזרים רווחי יתר המוסדות הפיננסים, שבתורם מלווים אשראי זה, בריבית גבוהה יותר, ליתר המשק.
כמו כן, הבנק המרכזי מלווה לבנקים המקומיים תמורת פיקדונות שהם מנהלים אצלו במטבע המקומי. כדי לווסת ולדאוג למדיניות שער החליפין של המטבע של המדינה, שומר הבנק המרכזי פיקדונות במטבעות זרים. לעיתים נוהגים בנקים מרכזיים להתערב בתהליך קביעת שער החליפין למטבע חוץ, על ידי רכישת מט"ח בכמויות גדולות.
בראש הבנק המרכזי ניצב הנגיד (בחוץ לארץ נקרא התפקיד יו"ר או נשיא הבנק) שאחראי על השגת היעדים שהוגדרו לבנק המרכזי. בדרך כלל היעדים הללו כוללים את יציבות המחירים באותו המשק, כלומר יעד אינפלציה שנתית. הנגיד מתייעץ עם מועצה של בכירי הבנק בבואו לקבוע את גובה הריבית במשק.
מגמות בעולם
משנת 1990 החלה מגמה כלל עולמית של הגברת העצמאות של הבנק המרכזי. בעוד בין השנים 1970–1989 שונה מעמדם של בנקים מרכזיים בשמונה מדינות בלבד, בין השנים 1990–2000 שונה מעמד הבנק המרכזי באופן המחזק את עצמאותו ב-17 מדינות שעברו הליך השתחררות משלטון קומוניסטי, 13 מדינות במערב אירופה, 11 מדינות באמריקה הלטינית, 9 מדינות באפריקה ו-4 מדינות באסיה. חוקרים העלו מספר סברות לגבי הגורמים להליך כלל עולמי זה. אלו כוללים: התרחבות של שוק ההון הגלובלי המחייב מדינות להיות אטרקטיביות למשקיעים הבינלאומיים, לחץ מצד הבנק העולמי וקרן המטבע הבינלאומית והתגברות התמיכה התרבותית בליברליזם כלכלי. דניאל ממן וזאב רוזנהק ציינו שהבנקים המרכזיים היו במקרים רבים הסוכנים להבאת גורמים אלו אל תוך המדינות ושימוש בהם כדי להגביר את עצמאותם.
עם התגברות תהליך הגלובליזציה, משתנה גם יכולתם של הבנקים המרכזיים ברחבי תבל, לשלוט במדיניות הריבית שלהם. הריבית על הדולר האמריקני הנקבעת על ידי הבנק הפדרלי, הלוא הוא - הבנק המרכזי של ארצות הברית, היא גורם בעל חשיבות רבה למדיניות המוניטרית של בנקים מרכזיים רבים ברחבי העולם. גם מדיניות זאת אינה עצמאית לגמרי והיא מושפעת מהיקפי רכישות איגרות החוב של הממשל האמריקני על ידי בנקים מרכזיים אחרים ברחבי תבל.
באירופה חל תהליך של התכנסות של מספר בנקים מרכזיים ליחידה אחת מרכזית שנקראת: הבנק המרכזי האירופי (או ECB, כלומר European Central Bank), אותו הבנק מנהל את המדיניות המוניטרית של גוש האירו והוא אחראי למטבע האירו.
השקעה בזהב
תקן הזהב שהתמוטט בשנות ה-70, הביא את הבנקים המרכזיים להשקעות שונות, בעיקר במטבעות זרים, לדוגמה, בנק ישראל מחויב על פי חוק להציג את יתרות מטבע החוץ שברשותו
פרט ליתרות מטבע החוץ, הבנקים המרכזיים רוכשים גם זהב על מנת לגוון את תיק ההשקעות. כמות הזהב יכולה לתת אינדיקציה על הסיכונים הגאופוליטיים בעולם, כאשר בתקופות אי ודאות מתקיימת רכישות מוגברות של הזהב. בשנת 2018, נשבר שיא רכישות הזהב מאז 1971
המדינה עם אחזקות הזהב הכי גדולות היא ארצות הברית אשר מחזיקה כ-8100 טון, רובם מאוחסנים בפורט נוקס.
בישראל
בנק ישראל הוא הבנק המרכזי של מדינת ישראל.
בלייק האריסון
בלייק האריסון (באנגלית: Blake Harrison; נולד ב-1985) הוא שחקן אנגלי, המוכר בעיקר מהופעתו בתפקיד ניל סאת'רלנד בסדרה זוכת הבאפט"א "קרועים" של ערוץ E4.
ביוגרפיה
האריסון נולד בפקהאם שבלונדון. הוא כיכב בשלוש עונות ובשני סרטי קולנוע של הקומדיה זוכת הפרסים "קרועים". עוד בטלוויזיה שיחק האריסון בסדרות הקומיות "Way to Go" ו"הוא והיא" של ערוץ BBC Three, בסדרה הקומית "Big Bad World" של קומדי סנטרל, בפרודיה על ספרי דיקנס "בית קדרות לממכר וכאלה", ובסדרה "The Bill". האריסון כיכב בכל שלוש העונות של הסדרה "The Increasingly Poor Decisions of Todd Margaret" של דייוויד קרוס.
בתיאטרון הופיע האריסון במחזה "Step 9 of 12" בטרפלגר סטודיוס בלונדון, ובמחזה "The Accidental Lives of Memories" בתיאטרון וייט בר.
האריסון שיחק בסרטי הקולנוע "Keeping Rosy" לצדה של מקסין פיק, וב"לאחד את הרובינסונים" יחד עם טימותי ספול. הוא כיכב בסרט הקצר "Her Eyes Met With Mine" בהפקת "Slightly Ajar Productions".
ב-2014 גילם האריסון את אלפי בסיטקום "Edge of Heaven" של רשת ITV.
האריסון דיבב את סקופ בגרסאות הבריטית והאמריקאית של סדרת הטלוויזיה לילדים "בוב הבנאי".
ב-2016 שיחק האריסון בתפקיד טוראי פייק בעיבוד הקולנועי של הסדרה "הצבא של אבא".
מיזופוביה
מיזופוביה (מאנגלית: Mysophobia, מכונה לעיתים גם גרמופוביה) היא פוביה ספציפית פתולוגית שמתבטאת בפחד קיצוני מלכלוך וממגע עם משטחים שנתפסים כלא נקיים, מחשש להידבקות בזיהומים או בחיידקים. אדם שקיים אצלו חשש כזה מכונה "מיזופוב".
מערכת המשלים
מערכת המַשְׁלִים (או בפשטות: משלים; באנגלית: Complement; בעברית לעיתים: קומפלמנט) היא מערכת חלבונים הזורמים בדם ומהווים חלק ממערכת החיסון. מערכת המשלים מורכבת מקסקדה של זימוגנים - חלבונים המשופעלים על ידי חיתוכם בפרוטאוליזה. התוצרים הפעילים של חלבוני מערכת המשלים מגבירים ומשלימים את התגובה החיסונית, ומכאן נגזר שמה של המערכת. מכיוון שרבים מהחלבונים המשופעלים הם בתורם פרוטאזות נוספים, מתקבלת הרחבה בתגובה של המשלים בכל שלב. המערכת יכולה להיות מופעלת דרך שלושה מסלולים: המסלול הקלאסי; מסלול הלקטין; והמסלול האלטרנטיבי. אף על פי שכל מסלול משופעל על ידי טריגרים שונים, כולם מביאים ליצירה של אותן מולקולות אפקטוריות.
מערכת המשלים, הכוללת כ-40 חלבונים שונים, מגנה מפני פתוגנים בשלושה מנגנונים מרכזיים : מרבית חלבוני מערכת המשלים מסומנים באות C ולאחריה מספר, כגון החלבונים C1 ו-C2. מבין חלבוני המערכת, C3 ו-C5 מהווים צמתים מרכזיים; כל אחד מהמסלולים מביא לחיתוך שיטתי של חלבוני המשלים בזה אחר זה, כאשר חלק מתוצרי הפירוק נותרים קשורים לפתוגן, ואילו אחרים מתפזרים בזרם הדם. שברי החלבונים הנערמים על גבי הפתוגנים נקשרים זה לזה ומרכיבים את הקומפלקס הפרוטאליטי C3 Convertase. כעת ביכולתם לחתוך את C3 כדי ליצור כמויות גדולות של הפרגמנט C3b, המולקולה האפקטורית העיקרית של מערכת המשלים. מולקולה זו קושרת את קומפלקס ה-C3 Convertase ליצירת קומפלקס נוסף בשם C5 Convertase, אשר אחראי לחיתוך החלבון C5. תוצרי הפירוק של C5 מתווכים יצירת תעלות ההרג Membrane-Attack Complex (MAC), אשר מחוררות את ממברנות הפתוגנים ומובילות למותם. נוסף על כך, תוצר הפירוק C3b פועל כאופסונין (מגביר פאגוציטוזה), ופרגמנטים רבים אחרים פועלים כאנאפילטוקסינים (Anaphylatoxins), חלבונים המעוררים דלקת.
כלל התהליכים המובילים ליצירת הקומפלקס C3 Convertase נקראים "השלבים המוקדמים" של מערכת המשלים, ואילו התהליכים שמופיעים לאחר השלמת הקומפלקס C5 Convertase מכונים "השלבים המאוחרים".
תפקידים (מבוא)
למערכת המשלים מספר תפקידים מכריעים בתגובה החיסונית :
באופן מסורתי משויכים חלבוני המשלים למערכת החיסון המולדת, מכיוון שפעולת ההגנה נעשית ללא ספציפיות גבוהה, וללא זיכרון חיסוני. עם זאת, למערכת המשלים תפקיד מכריע במתקפה החיסונית הנרכשת עקב שפעולם על ידי נוגדנים; במקביל, מערכת המשלים תומכת בביסוס דלקת אשר חיונית לגיוס תאים חיסוניים, וכן בשפעול תאי B על ידי מנגנון דמוי-אופסוניזציה. לכן ישנם אלו המציבים את מערכת המשלים על גבי קו התפר שבין תת-המערכות.
מנגנוני הפעלה
רק מיעוט מ-35 חלבוני המשלים נמצא בדם בכל עת. חלבונים אלו מצויים בדם בצורת זימוגנים - אנזימים "רדומים", בלתי-פעילים - אשר מופעלים כשמזוהה נוכחותו של פתוגן. החלבונים המשופעלים מפעילים בתורם זימוגנים נוספים של מערכת המשלים, וכך נוצרת שרשרת הפעלה (Cascade) סבוכה, דמוית דומינו. קסקדה זו מביאה בסופו של דבר להיווצרותם של החלבונים הסופיים, האחראים לשלוש המשימות שפורטו לעיל. בעוד שתוצרי מערכת המשלים הם אחידים, קיימת שונות במעלה השרשרת. ישנם שלושה מנגנונים אשר ביכולתם לדחוף את מערכת המשלים לפעולה: המסלול הקלאסי: מסלול הלקטין; והמסלול האלטרנטיבי. מסלולים אלו נבדלים הן בטריגרים לפרוץ התגובה החיסונית, והן בחלק מחלבוני המערכת, אך במורד הקסקדה הם מתנקזים למסלול זהה.
המסלול הקלאסי
תחילתו של המסלול הקלאסי הוא איננו במערכת המשלים, אלא במערכת החיסון הנרכשת. פתוגן אשר חודר לגוף נקשר במוקדם או במאוחר על ידי נוגדן. ראשו של הנוגדן מכיל אזור משתנה המותאם בדיוק רב למעטפת הפתוגן (Fab), אך בסיסו (Fc) מכיל אתר קבוע אשר נקשר לקולטנים שונים במערכת החיסון. חלק מן הנוגדנים - ביתר פירוט נוגדנים מסוג IgM ו-IgG - קושרים באמצעות בסיסם הקבוע את חלבון מערכת המשלים C1. יש לציין שאינטראקציה זו בין הנוגדן לבין החלבון C1 יכולה להתרחש אך ורק לאחר קישור הנוגדן לפתוגן, ולא בהיעדרו. חלבון המשלים C1 הוא למעשה איננו חלבון בודד - אלא קומפלקס המורכב משלושה: C1s, C1q ו-C1r (כאשר C1s ו-C1r הם חלבוני חיתוך פרוטאוליטיים). כעת תת-היחידה C1s תחל בתהליך חיתוך סדרתי של חלבוני מערכת המשלים, אשר יבוקעו לשני תוצרים; שבר החלבון הקטן מבין השניים יסומן באות 'a', ואילו תוצר הפירוק הגדול יסומן באות 'b' (מרבית שברי ה-b יישארו צמודים לקרבת הקומפלקס C1-נוגדן, ואילו מרבית שברי ה-a ישוחררו לזרם הדם).
מסלול הלקטין
מסלול הלקטין דומה למדי למסלול הקלאסי. גם הוא נפתח באמצעות קישור למעטפת פתוגנים, וגם כאן יחתכו C2 ו-C4 ליצירת הקומפלקס C3 Convertase. יחד עם זאת, בעוד שהמסלול הקלאסי מתווך על ידי קישור של נוגדנים, מסלול הלקטין נקשר בישירות לפתוגן. לקטינים הם חלבונים קושרי סוכרים, וישנם פתוגנים רבים אשר עטופים בסוכרים כדרך קבע. דוגמאות בולטות של פתוגנים כאלה הן: ההחיידקים Salmonella, Listeria, Neisseria; הפטריות Cryptococcus neoformans ו-Candida albicans; והנגיפים HIV-1 ו-RSV. ביכולתם של מספר חלבוני מערכת המשלים לפעול כלקטינים, ולפתוח בתגובה חיסונית. החלבון הלקטיני הראשון שתואר כחלק ממערכת המשלים הוא החלבון MBL; לאחריו התגלו כמה נוספים, כגון MASP-1, MASP-2, וכן חלבונים ממשפחת הפיקולין: L-ficolin, H-ficolin, ו-M-ficolin.
לאחר שחלבון משלים לקטיני נקשר לסוכר של פתוגן (לצורך העניין, MBL) - יבוקעו החלבונים C2 ו-C4, וייווצר קומפלקס ה-C3 Convertase אשר מורכב מ-C4bC2a. מכאן ואילך המסלול הקלאסי והמסלול הלקטיני חופפים במלואם.
המסלול האלטרנטיבי
גם המסלול האלטרנטיבי, בדומה למסלול הלקטיני, איננו תלוי בקישור לנוגדן. אך בעוד שהמסלול הקלאסי והמסלול הלקטיני נשענים על קומפלקסים זהים של C3 Convertase ו-C5 Convertase, המסלול האלטרנטיבי משתמש בסט ייחודי של חלבוני משלים: פקטור B, פקטור D ופרופרדין. כפי שיתואר מיד, קומפלקס ה-C5 Convertase שמקורו במסלול האלטרנטיבי מורכב ממולקולה אחת של C3b, מולקולה ייחודית למסלול האלטרנטיבי בשם Bb, ומולקולה נוספת של C3b.
מתברר כי המסלול האלטרנטיבי עצמו עשוי להיפתח באחד משלושה מנגנונים :
מנגנון ה-Tickover
חלבון ה-C3 נמצא בכל עת בזרם הדם, וכן כדרך קבע חלק קטן ממנו עובר ביקוע ספונטני. הביקוע זה אשר מכונה 'Tickover ' הוא חלקי, ותוצר הפירוק נקרא C3(H2O). תוצר זה מסוגל לקשור את חלבון המסלול האלטרנטיבי פקטור B. הקומפלקס שנוצר C3(H2O)B איננו פעיל ואיננו קשור לממברנה, ולכן הוא נישא בזרם הדם, עד אשר שהוא פוגש חלבון משלים נוסף שנקרא פקטור D. פקטור D הוא חלבון ביקוע פרוטאוליטי אשר מפרק את פקטור B; תוצר הפירוק הקטן Ba משוחרר לזרם הדם, ואילו הפרגמנט הגדול Bb נותר קשור ל-C3(H2O). קומפלקס זה, C3(H2O)Bb מסוגל לבצע חיתוך של חלבוני C3, ולכן נקרא C3 Convertase. כעת ייחתכו מולקולות C3, אך בהיעדר הקישור לממברנה, הקומפלקס יתפרק ולא תיווצר תגובה חיסונית.
גורל הקומפלקס משתנה אם יש זיהום במקביל. במקרה כזה, חלק ממולקולות ה-C3b יקשרו לממברנה של הפתוגן. מכיוון שפקטור B מסוגל לקשור גם את C3(H2O), אבל גם את C3b, ייווצרו קומפלקסים של C3bB על פני ממברנות של פתוגנים. גם כעת פקטור D יבצע חיתוך של B, ויתקבל קומפלקס C3bBb מעוגן לממברנה של הפתוגן. הקומפלקס C3bBb הוא בעצמו C3 Convertase נוסף של המסלול האלטרנטיבי, וכאמור ביכולתו לבקע את חלבון המשלים C3. בדיוק כפי שבמסלול הלקטין ובמסלול הקלאסי C3 נחתך, וממנו C3a נישא בזרם הדם ו-C3b נקשר להרכבת קומפלקס ה-C5 Convertase - כך גם מתרחש במסלול הלקטין. לכן מתקבל קומפלקס חדש בשם C3bBbC3b שתפקידו הוא חיתוך C5. קומפלקס ה-C3 Convertase שמורכב מ-C3bBb איננו יציב עד אשר הוא קושר חלבון מייצב בשם פרופרדין.
מנגנון הפרופרדין
חלבון הפרופרדין הוא חלבון בקרה מייצב של מסלול ה-Tickover כפי שצוין לעיל - אך ביכולתו גם לפתוח בעצמו במסלול האלטרנטיבי. לעיתים פרופרדין נקשר באופן ספונטני לממברנות של תאים. אם נוצרות מולקולות C3b חופשיות עקב פעילותו של C3(H2O)Bb, הן עשויות להיקשר לפרופרין שמעוגן מבועד מועד לממברנה. קומפלקס זה קושר ביעילות רבה את פקטור B, ואם הוא מבוקע על ידי פקטור D, מתקבל הקומפלקס C3bPBb. כאמור, קומפלקס זה הוא C3 Convertase אלטרנטיבי. מנגנון זה הוכח כאפקטיבי במאבק בחיידק Neisseria gonorrhoeae, ומטופלים אשר סובלים מחסר בפרופרדין נוטים לפתח מחלה קשה לאחר הידבקות בחיידק זה.
Membrane-Attack Complex
לאחר ביסוס היצירה של C5 Convertase, מתבצע חיתוך מאסיבי של מולקולות C5 אשר מתפרקות לכדי C5a ו-C5b. הפרגמנט הקטן C5a משתחרר לזרם הדם, ואילו C5b נצמד לקומפלקס - אך בזווית כזו שראשו פונה לממברנה של תא המטרה. תת-חלבון זה איננו יציב, ועל כן קושר במהרה את החלבון C6. בניגוד לשלבים המקדימים של מערכת המשלים, כעת החיתוך הפרוטאוליטי של מרכיבי המערכת נפסק. C6 השלם קושר את חלבון ה-C7, אשר חודר לעומק הממברנה של תא המטרה. בהמשך נקשרת גם יחידה של C8, כך שמתקבל קומפלקס C5b678 המחורר קלות את ממברנת תא המטרה. דרך החריר, קושר הקומפלקס 10–19 יחידות של C9, כך שמתקבלת תעלה בקוטר 70-100Å.
התעלה מורכבת מחלק חיצוני הידרופובי וחלק הידרופילי פנימי, מה שמאפשר מעבר של מים ומומסים דרך ממברנת הפתוגן. הריסת השכבה השומנית, שינוי מפל המומסים מצידי הממברנה והחדירה של אנזימים כמו ליזוזים לתוך התא גורמים בסופו של דבר להרג הפתוגן.
אנאפילטוקסינים - ביסוס דלקת
הפרגמנטים הקטנים C3a ו-C5a אינם נקשרים למערום מערכת המשלים, ומשוחררים לזרם הדם. חלבונים אלה נקלטים על ידי C3a Receptor ו-C5a Receptor (בהתאמה), אשר מבוטאים בתורם על גבי תאים רבים, וביניהם: תאי מאסט, באזופילים, אאוזינופילים, נויטרופילים, מונציטים, מקרופאג'ים, תאים דנדריטיים, טסיות דם, תאי אנדותל, תאי T ועוד. שני הקולטנים הללו שייכים למשפחת הקולטנים המצומדים לחלבון G, ולכן מתווכים פעילויות רבות. C3aR קיים בעיקר על גבי התאים הגרנולוציטים שתוארו, ומעודד דה-גרנולציה. C5aR מבוטא גם הוא בכמות גבוהה על גבי גרנולוציטים, ומעודד דה-גרנולציה, אך פעילויות נוספות אותן הוא מתווך הן כימוטקסיס (ראה כימוקינים), הפרשת ציטוקינים מעודדי דלקת כמו IL-1, IL-6 ו-TNF-α, שפעול נויטרופילים, ועוד. הציטוקינים IL-1, IL-6 ו-TNF-α מובילים להרחבה מקומית של כלי הדם, וכן להגדלת המרווחים שבין תאי האנדותל, וכך מוקלת הנדידה של תאי מערכת החיסון לאזור. בנוסף, מתווכי הדלקת הללו מגבירים את הפעילות הפאגוציטית של תאים בולעניים, וכן את תהליך הדה-גרנולציה של נויטרופילים, אאוזינופילים ובאזופילים. כפועל יוצא, מופרשים מתווכי דלקת נוספים כגל שני, אשר כוללים היסטמין ומספר פרוסטגלנדינים. חשוב לציין שגם מולקולות דלקתיות אלה מאיצות את תנועת הלימפוציטים לאיברים לימפואידיים שניוניים, שם הם יפגשו באנטיגן ויפצחו בתגובה חיסונית נרחבת (למידע נוסף, ראה מערכת החיסון הנרכשת).
הגברת פעילות תאי B
תאי B הנמצאים במצב מנוחה אינם מפרישים נוגדנים; תהליך הפרשת הנוגדנים מחייב את שפעול הלימפוציטים בתהליך מבוקר ורב שלבי. בתחילה, קושר תא ה-B אנטיגן דרך הקולטן בעל הספציפיות הגבוהה שלו (B Cell Receptor; BCR). בהתאם לעוצמת הקישור, וכן לאותות נוספים המאשררים את פרוץ התגובה החיסונית, מתרבה תא ה-B ומתמיין לכדי תאי פלזמה מפרישי נוגדנים. עוצמת הסיגנל הראשוני יכולה להתגבר פלאים, עד פי 4 סדרי גודל. אם, נוסף על הקישור דרך קולטן ה-BCR, יקשור תא ה-B את האנטיגן גם באמצעות קולטן מערכת המשלים. תאי B מבטאים את קולטן מערכת המשלים CR2, אשר נקרא גם CD21. קולטן זה קושר את מרכיבי הפירוק של C3b (נקראים iC3b, C3c, C3dg). למעשה הקולטן CR2, יחד עם מולקולות איתות נוספות (CD19 ו-CD81), מרכיבים יחדיו את קומפלקס הקו-רצפטור של תאי B. בכך משלימה ומחזקת מערכת המשלים את פעילותם של תאי B.
=== סיום תגובה חיסונית === בסופה של תגובה חיסונית נרכשת ישנם לימפוציטים רבים אשר חודלים מפעולתם באמצעות כניסה לאפופטוזיס, וכן שאריות של קומפלקסים חיסוניים (תצמידי אנטיגן-נוגדן). על מנת שלא תתפתח תגובה אוטואימונית, יש לסלק במהירות ובבטחה את המרכיבים הללו. מערכת המשלים מסייעת רבות לפעולה זו באמצעות מנגנוני אופסוניזציה, כפי שנראה מיד.
תאים אפופטוטיים מתכסים בשני מרכיבים אשר מובילים, בסופו של דבר, לפאגוציטוזה. הראשון הוא הפוספוליפיד פוספטידיל-סרין, אשר בתאים בריאים מופיע רק בעלה הפנימי של הממברנה של התא. המרכיב השני הוא מקטעי DNA. עבודות רבות הראו כי חלבון מערכת המשלים C1q קושר DNA, וקשירתו מובילה לשפעול המסלול הקלאסי של מערכת המשלים. בסופו של דבר התא מתכסה ב-C3d, ומסולק באמצעות אופסוניזציה ופאגוציטוזה.
קומפלקסים חיסוניים נקשרים דרך קישור לקולטן ה-CR1 אשר מבוטא, בין היתר, על תאי דם אדומים. קולטן זה קושר כאמור את מרכיב המשלים C3d. אמנם כל תא דם אדום מבטא מעט מולקולות של CR1 בהשוואה לתאים אחרים, אך בגלל ריבוי תאים אלו כ-90% מכלל קולטני ה-CR1 נמצאים על גבי אריתרוציטים. לפיכך, קישור ל-CR1 ושינוע המרכיב הזר לפירוק בכבד ובטחול מהווה סוגיה מרכזית. במחלת הלופוס, תצמידי אנטיגן-נוגדן מצטברים בזרם הדם, ולבסוף שוקעים בכליות - מה שפוגע בכליות באופן נרחב. מבחינה גנטית, לופוס מקושרת בין היתר לחסר ב-C4, מרכיב ראשוני של מערכת המשלים. מכיוון שבהיעדר C4 לא מתקדמת קסקדת המשלים, נוצר חסר ב-C3b, וישנו סילוק ירוק של נוגדנים בתום תגובות חיסוניות. ניתן לראות אם כן כי מערכת המשלים מסייעת גם להשמדת הפתוגן, אך גם לאלמנטים נוספים במערכת העיכול כמו שיפור רגישותם של תאי B, ובסיום תגובות חיסוניות.
מנגנוני בקרה
עקב ההשפעות ההרסניות של מערכת המשלים והצורה שבו הפעלתו מוגברת במהירות דרך שרשרת של אנזימים, יש מספר מנגנונים שפועלים על מנת למנוע הפעלה לא-מבוקרת של המשלים. נהוג לסווג את מנגנוני הבקרה לכדי פאסיביים ואקטיביים.